《游柏林寺》
明代·岳正

晓从招提游，同袍胜云集。中有缁衣流，恐是遁远匹。

儒释偶相忘，宾主情更密，饭我蒲香馔，坐我沉檀室。

相携历观览，继目了无极。载登大雄殿，俯瞰众僧窟。

光辉互吞吐，金碧委狼藉。一区足众巧，富丽难具述。

抚此百感生，徘徊以终日。

作者简介：（1418—1472）顺天府漷县人，字季方，号蒙泉。工书画，尤擅画葡萄。正统十三年进士。授编修，天顺初改修撰，以原官入内阁，预机务。在阁二十八日，忤石亨、曹吉祥，被构陷，谪钦州同知，旋系狱，戍肃州。宪宗初复修撰，出为兴化知府，旋辞归。谥文肃。有《深衣注疏》、《类博杂言》、《类博稿》。